Na hornické

Prírodná rezervácia Na hornické bola vyhlásená v roku 2002 a nachádza sa pri obci Záboří nad Labem. Dôvodom ochrany je súbor spoločenstiev lužného lesa, vodné a mokraďové spoločenstvá zarastajúcich tôní a mŕtvych ramien a spoločenstvá striedavo vlhkých nivných lúk. Popis oblasti Rezervácia zahŕňa predovšetkým tvrdý luh s prevažujúcou brestovou dúbravou na dvoch slepých ramenách Labe. Na jar rozkvitá chochlačka prostredná, chochlačka dutá, veternica hájna, veternica iskerníkovitá, pľúcnik tmavý, cesnak medvedí, blyskáč cibuľkatý, krivec žltý a ďalšie. Je udávaný aj výskyt vzácnejších nezábudky riedkokvetej a scily severnej. Vo vode rastú leknica žltá a lekno jasnobiele, zriedkavo potom vykvitá perutník močiarny. Galéria Referencie Pozri aj Zoznam chránených území v okrese Kutná Hora Iné projekty Commons ponúka multimediálne súbory na tému Na hornické Externé odkazy Informácie na Biolib.cz Popis na Botany.cz Zdroj Tento článok je čiastočný alebo úplný preklad článku Na hornické na českej Wikipédii.